CELEX: 62018CN0292
Language: fi
Date: 2018-04-27 00:00:00
Title: Asia C-292/18: Ennakkoratkaisupyyntö, jonka Amtsgericht Kassel on esittänyt 27.4.2018 – Petra Breyer ja Heiko Breyer v. Sundair GmbH

11.3.2019   
            
            
               FI
            
            
               Euroopan unionin virallinen lehti
            
            
               C 93/19
            
         
      Ennakkoratkaisupyyntö, jonka Amtsgericht Kassel on esittänyt 27.4.2018 – Petra Breyer ja Heiko Breyer v. Sundair GmbH
      (Asia C-292/18)
      (2019/C 93/25)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Kassel
      
         Pääasian asianosaiset
      
      
         Kantajat: Petra Breyer ja Heiko Breyer
      
         Vastaaja: Sundair GmbH
      Unionin tuomioistuin on 6.12.2018 antamallaan määräyksellä määrännyt seuraavaa:
      Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.4.2004 annetun Euroopan parlamentin ja neuvoston asetuksen (EY) N:o 261/2004 3 artiklan 5 kohtaa, luettuna yhdessä kyseisen asetuksen 2 artiklan a alakohdan kanssa, on tulkittava siten, että pääasiassa kyseessä olevan kaltainen yritys, joka on hakenut liikennelupaa, jota sille ei ollut kuitenkaan vielä myönnetty ajankohtina, jolloin suunnitellut lennot oli tarkoitus suorittaa, ei voi kuulua mainitun asetuksen soveltamisalaan, joten asianomaisilla matkustajilla ei ole oikeutta korvaukseen saman asetuksen 5 artiklan 1 kohdan c alakohdan ja 7 artiklan 1 kohdan nojalla.